**Republika Slovenija, Vlada Republike Slovenije,** Gregorčičeva ulica 20, 1000 Ljubljana
(v nadaljevanju: Vlada Republike Slovenije), ki jo po pooblastilu zastopa Matjaž Han, minister **za gospodarstvo, turizem in šport**

matična številka: 5854814000

davčna številka: 17659957

in

**Javni sklad Republike Slovenije za podjetništvo,** Ulica kneza Koclja 22, 2000 Maribor
(v nadaljevanju: SPS), ki ga zastopa direktorica mag. Maja Tomanič Vidovič

matična številka: 5523362000

davčna številka: SI58045473

št. enotnega zakladniškega računa: SI56 0110 0695 0960 475, odprt pri UJP Slovenska Bistrica

sklepata naslednji

**DODATEK ŠT. 1 K POGODBI št. 1/2023-AM**

**o povečanju namenskega premoženja za izvajanje finančnih produktov skladno z Zakonom o pomoči gospodarstvu za omilitev posledic energetske krize**

1. člen

Pogodbeni stranki uvodoma ugotavljata, da:

* sta dne 20. 7. 2023 sklenili Pogodbo št. 1/2023-AM o povečanju namenskega premoženja za izvajanje finančnih produktov skladno z Zakonom o pomoči gospodarstvu za omilitev posledic gospodarske krize (v nadaljevanju: pogodba);
* je bil dne 9. 8. 2023 sprejet Zakon o spremembah in dopolnitvah Zakona o odpravi posledic naravnih nesreč (ZOPNN-F) (Uradni list RS, št. 88/23), ki v prvem odstavku 54. člena določa, da se lahko sredstva iz četrtega odstavka 49. člena Zakona o pomoči gospodarstvu za omilitev posledic energetske krize (ZPGOPEK) (Uradni list RS, št. 163/22 in 15/23) namenijo za likvidnostni ukrep za odpravo posledic po poplavah v letu 2023 v gospodarstvu;
* se s tem dodatkom določajo dodatni nameni porabe sredstev, ki so namenjena zagotavljanju likvidnim sredstvom za mikro, mala in srednje velika podjetja;
* sklepata ta dodatek skladno s 15. členom pogodbe.
1. člen
2. člen pogodbe se spremeni tako, da se glasi:

»Predmet te pogodbe je povečanje namenskega premoženja SPS v višini 20.000.000,00 EUR
(z besedo: dvajset milijonov 00/100 EUR, od tega 10.000.000,00 EUR v letu 2023 in
10.000.000,00 EUR v letu 2024, za izvajanje finančnih produktov:

* za zagotavljanje likvidnostnih sredstev mikro, malim in srednje velikim podjetjem
(v nadaljevanju: MSP) pri omilitvi posledic energetske krize, skladno z 49. členom ZPGOPEK oz.
* za zagotavljanje likvidnostnih ukrepov za odpravo posledic po poplavah v letu 2023 v gospodarstvu, skladno s prvim odstavkom 54. člena ZOPNN-F.

S to pogodbo se ministrstvo zaveže zagotoviti denarna sredstva za povečanje namenskega premoženja in kapitala SPS, SPS pa se zaveže porabiti ta sredstva za namene izvajanja finančnih produktov za zagotavljanje likvidnosti in pomoči MSP pri omilitvi kriznih razmer, skladno z 49. členom ZPGOPEK oz. za zagotavljanje likvidnostnih sredstev za odpravo posledic po poplavah v letu 2023 v gospodarstvu, skladno s prvim odstavkom 54. člena ZOPNN-F.«.

1. člen

Druga alineja drugega odstavka 5. člena se spremeni tako, da se glasi:

» – sredstva uporabil v skladu z določili 49. člena ZPGOPEK oz. v skladu s prvim odstavkom
54. člena ZOPNN-F in te pogodbe,«.

1. člen

Vsa ostala določila pogodbe ostajajo nespremenjena.

1. člen

Ta dodatek prične veljati z dnem podpisa obeh pogodbenih strank.

1. člen

Ta dodatek je sklenjen v petih enakih izvodih, od katerih prejme ministrstvo tri in SPS dva izvoda.

Maribor, \_\_\_\_\_\_\_\_\_\_\_\_\_\_\_\_\_\_\_\_ Ljubljana, \_\_\_\_\_\_\_\_\_\_\_\_\_\_\_\_

SLOVENSKI PODJETNIŠKI SKLAD REPUBLIKA SLOVENIJA

po pooblastilu št. 47602-15/2023/2 z dne 30. 8. 2023

Mag. Maja Tomanič Vidovič Matjaž Han

direktorica minister